Case ID: 1089725
Sentence 12: İş materiallarında olan Azərbaycan Respublikası Vergilər Nazirliyinin 5 saylı Ərazi Vergilər İdarəsinin iddiaçıya ünvanladığı xx.xx.2019-cu il tarixli **********099900 nömrəli məktubunda qeyd edilmişdir ki, 5 saylı Ərazi Vergilər İdarəsində “Artıq ödənilmiş vergilərin, faizlərin və maliyyə sanksiyalarının” qaytarılması haqqında müraciətinizə baxılmışdır.Bildiririk ki, artıq ödənilmiş vəsaitlərin büdcədən qaytarılması Azərbaycan Respublikasının Vergi Məcəlləsi və Azərbaycan Respublikası Nazirlər Kabinetinin 2019-cu il 16 iyul tarixli 313 nömrəli Qərarı ilə təsdiq edilmiş “Artıq ödənilmiş vergilərin, məcburi dövlət sosial sığorta və işsizlikdən sığorta haqlarının, faizlərin və maliyyə sanksiyalarının qaytarılması Qaydaları” ilə tənzimlənir.Həmin qaydaların 1.1-ci bəndinə əsasən “Artıq ödənilmiş vergilərin, məcburi dövlət sosial sığorta və işsizlikdən sığorta haqlarının, faizlərin və maliyyə sanksiyalarının qaytarılması Qaydaları” Azərbaycan Respublikasının Vergi Məcəlləsinin (bundan sonra - Vergi Məcəlləsi) 87.4-cü maddəsinə, “Sosial sığorta haqqında” Azərbaycan RespublikasıQanununun 9-1.2-ci maddəsinə və “işsizlikdən sığorta haqqında” Azərbaycan Respublikası Qanununun 7-1 -ci maddəsinə əsasən hazırlanmışdır və vergi ödəyicisindən və ya sığortaedəndən düzgün tutulmamış və ya onun tərəfindən artıq ödənilmiş vergilərin, məcburi dövlət sosial sığorta və işsizlikdən sığorta haqlarının, hesablanmış faizlərin, habelə vergi və məcburi dövlət sosial sığorta qanunvericiliyinin pozulmasına görə tətbiq edilmiş maliyyə sanksiyalarının, eyni zamanda, Azərbaycan Respublikasının Vergi Məcəlləsinin 199.12-ci maddəsinə uyğun olaraq özəlləşdirilməsi başa çatmış əmlaka görə ödənilmiş əmlak vergisinin (bundan sonra - büdcəyə artıq ödəmələr) məbləğlərinin qaytarılması qaydalarını müəyyən edir.Vergi Məcəlləsinin 85.5-ci maddəsinə əsasən vergi ödəyicisi vergi hesabatı dövrü qurtardıqdan sonra 3 ıl ərzində ondan düzgün tutulmamış vergilərin, faizlərin və maliyyə sanksiyalarının hesablanmasını və hesablanmış məbləğin yenidən hesablanmasını, artıq ödənilmiş vergilərin, faizlərin və maliyyə sanksiyalarının məbləğinin qaytarılmasını və ya əvəzləşdirilməsini 5 il ərzində tələb etmək hüququna malikdir.Bildiririk ki, şəxsi hesab vərəqənizdə artıq ödəmənin yaranma tarixindən 5 il müddət keçdiyindən artıq ödənilmiş və ya artıq tutulmuş vergilərin geri qaytarılmasını və ya əvəzləşdırıiməsi Vergi Məcəlləsində nəzərdə tutulmamışdır.